Hosszú két újabb világbajnoki aranyat nyerhet, Kapás betegség miatt visszalépett
Óriási emelkedés várható idén a légköri szén-dioxid-koncentrációban, részben az ausztráliai bozóttüzek miatt.
Hosszú Katinka 200 méter pillangón a második legjobb idővel jutott a magyar idő szerint kora délutáni döntőbe a hangcsoui rövid pályás úszó-világbajnokságon, írja az MTI. A háromszoros olimpiai bajnok címvédőként 2:04.68 perces idővel csapott célba az előfutamban, ennél csak a két évvel ezelőtt Windsorban ezüstérmes amerikai Kelsi Dahlia úszott jobb időt.

  Azért a tegnapi nap elég sokat kivett belőlem, ez egy kis kellemes délelőtti úszás volt. Arra azért figyeltem, hogy a medence közepére kerüljek a döntőben, az ötös pálya tökéletes lesz. Az is optimális, hogy a két döntő között több mint egy órám lesz

– mondta Hosszú, aki kedden a 400 méter vegyesen aratott sikerét követően 100 méter háton a harmadik idővel került a fináléba.

Az előfutamok másik magyar indulója, Dudás Dániel 200 méter gyorson 1:48.84 perces idővel a 34. helyen zárt.

Kapás Boglárka nem áll rajthoz 800 méter gyorson.

A szám háromszoros Európa-bajnoki ezüstérmese napok óta hőemelkedéssel küszködik, a keddi nyitónapon még elvállalta a 200 méter gyorsot, ahol a 24. lett, és már akkor jelezte, rengeteg erejét felemésztette a betegség. Kapás így szerdán visszalépett a leghosszabb távon való versenyzéstől. A 25 éves versenyző pénteken 400 méter gyorson lenne érdekelt, kérdés, hogy addigra milyen állapotban lesz.

Az esti programban így – akárcsak a keddi nyitónapon – egyedül Hosszú Katinka lesz érdekelt: előbb a 200 méter pillangó döntőjét rendezik meg magyar idő szerint 12.14 órakor, a 100 méter hát fináléja pedig 13.31 órára van kiírva. Az első napon, 400 vegyesen világbajnoki aranyat nyert.

Nyitókép: Lintao Zhang/Getty Images
Sport